ΓΡΑΠΤΗ ΕΡΩΤΗΣΗ E-3027/00

υποβολή: Elisabeth Jeggle (PPE-DE), Karl von Wogau (PPE-DE) και Rainer Wieland (PPE-DE) προς την Επιτροπή

(26 Σεπτεμβρίου 2000)

Θέμα: Ανακοίνωση σχετικά με το πρόγραμμα επιδοτήσεων της αδελφοποίησης πόλεων

Στο παρελθόν, εταίροι από όλες τις περιοχές της Ευρώπης προσήλθαν σε συζήτηση στρογγυλής τραπέζης, με στόχο να γνωριστούν, να ανταλλάξουν εμπειρίες, να επεξεργαστούν σχέδια και να αναζητήσουν κοινές λύσεις σταπάρχοντα προβλήματα. Η ευελιξία που χαρακτήριζε μέχρι σήμερα την προώθηση των ανταλλαγών που πραγματοποιούνται στο πλαίσιο της αδελφοποίησης πόλεων έχει αναμφισβήτητα συμβάλει σημαντικά στην ενοποίηση της Ευρώπης.

Εντούτοις, στην ανακοίνωσή της για το πρόγραμμα επιδοτήσεων της αδελφοποίησης πόλεων(1) η Επιτροπή εξήγγειλε ότι σκοπεύει να τροποποιήσει τη διαδικασία που εφαρμοζόταν μέχρι σήμερα και να δημοσιεύσει ήδη πριν από το τέλος του 2000, παράλληλα με μια σειρά σαφών κριτηρίων επιλεξιμότητας για τη χορήγηση επιδοτήσεων, μια ειδικά εστιασμένη στα ζητήματα προτεραιότητας πρόσκλησηποβολής προτάσεων.

Το περιεχόμενο της εν λόγω ανακοίνωσης προκάλεσε στους δήμους και τις κοινότητες του ομοσπονδιακού κρατιδίου της Βάδης Βυρτεμβέργης μεγάλη ανησυχία, όσον αφορά τον τρόπο με τον οποίο η Επιτροπή προτίθεται να διαμορφώσει στο μέλλον την προώθηση της αδελφοποίησης πόλεων.

Ως εκ τούτου, τίθενται, κυρίως, τα ακόλουθα ερωτήματα:

1. Με ποιο τρόπο θαπολογίζεται στο μέλλον η προθεσμίαποβολής των αιτήσεων (η οποία ήταν μέχρι σήμερα τρίμηνη);

2. Πόσες προσκλήσειςποβολής προτάσεων για την αδελφοποίηση πόλεων πρόκειται να δημοσιεύει η Επιτροπή ετησίως;

3. Πώς ακριβώς αντιλαμβάνεται η Επιτροπή τα θέματα προτεραιότητας και ενδέχεται κάτι τέτοιο να δυσχεράνει τη σύναψη νέων συμφωνιών αδελφοποίησης πόλεων και την αναζωογόνηση ήδηπαρχόντων συμφωνιών;

4. Γνωρίζει, επιπλέον, η Επιτροπή ότι η διαδικασίαποβολής αιτήσεων είναι, ιδιαιτέρως για τις μικρές πόλεις, δυσανάλογα περίπλοκη και θεωρεί ότιπάρχει δυνατότητα απλούστευσής της;

(1) ΕΕ C 238 της 22.8.2000, σελ. 7.

Απάντηση της κας Reding εξ ονόματος της Επιτροπής

(27 Νοεμβρίου 2000)

Η Επιτροπή μεριμνά ιδιαιτέρως για το θέμα της αποτελεσματικής διαχείρισης του προγράμματος επιδοτήσεων στις αδελφοποιήσεις με στόχο την εξασφάλιση της πλήρους επιτυχίας τους.

Απέναντι στις δυσκολίες που συναντήθηκαν στο παρελθόν και στις απαιτήσεις που προκύπτουν από αυτές, λόγω του μεγάλου αριθμού των προτάσεων και της πολυμορφίας τους, η Επιτροπή δημιούργησε μια νέα διαδικασία που αναμένεται να συμβάλει στη μεγαλύτερη αποτελεσματικότητα.

Αυτή η νέα διαδικασία πρόσκλησηςποβολής προτάσεων αποτέλεσε ήδη αντικείμενο μιας ενημερωτικής συνάντησης στις 23 Οκτωβρίου στην οποία κλήθηκαν οι αντιπρόσωποι της CCRE, των εθνικών οργανώσεων των 15 κρατών μελών, των χωρών της Κεντρικής και Ανατολικής Ευρώπης, της Μάλτας, της Κύπρου και της Τουρκίας, της παγκόσμιας ομοσπονδίας ενωμένων και αδελφών πόλεων (FMCU) και της Συνέλευσης των Περιφερειών της Ευρώπης.

Τα ζητήματα που θέτουν οι κύριοι βουλευτές εξετάστηκαν ήδη στο πλαίσιο της νέας πρόσκλησηςποβολής προτάσεων.

Η Επιτροπή σημειώνει τις ανησυχίες που εκφράζουν οι κύριοι βουλευτές και θα ενημερώσει το Ευρωπαϊκό Κοινοβούλιο για την εξέλιξη των νέων διαδικασιών.